Sondagskool idees 2 |
algoagemeenskapskerk / 01/01/2018
In hierdie post sal jy die skakels na al ons Sondagskool idees kry. Kom kyk gerus wat ons beskikbaar het. AL ons materiaal is gratis in Afrikaanse op die Blog beskikbaar – volg net die skakels hieronder na die lesse.
Ons het 'n KLOMP materiaal beskikbaar wat jy in die kategorie-afdeling sal vind. Ons gaan so paar Blog post daaroor doen so hou jou "inbox" dop as jy ons e-mails kry, en as jy bang is jy mis dit, volg die Blog saam met ons ander lesers wat al ons nuwe 'posts' per e-mail kry
SONDAGSKOOL IDEES 2:
Gebed is een van die hoekstene waarop Algoa Gemeenskapskerk gebou word, en daarom het ons gereeld gebedsgeleenthede vir ons kinders. Ons glo daaraan dat ons kinders van 'n jong ouderdom af aan gebed blootgestel moet word en moet leer om te bid, want dis deel van ons geestelike groei.
Jeug Funaande en Familie Funaande:
Ons is regdeur 'n kwartaal baie ernstig met ons jongmense rondom die Woord besig. Ons gebruik gereeld die eerste of die laaste aand van die kwartaal vir 'n Jeug Funaand of 'n Familie Funaand. Party van dit is rondom 'n Bybel-tema, en party sommer net vir lekker laf wees en ontspan.
Ons het heelwat Kersfees-hulpbronne op die Blog beskikbaar. Die doel met al ons hulpbronne is om jou te help om jou kinders die regte waardes rondom Kersfees te leer. Ons het 'n Junior en Senior Sondagskool les, advent kalenders vir klein en groot, die verhaal van Jesus se geboorte en nog so paar ekstras. Kom loer gerus daarna.
Die kinders by Algoa Gemeenskapskerk is MAL oor Praise en Worship. Ons het 'n lys van 32 liedjies – met danse – wat ons tydens Praise and Worship gebruik wat jy op ons Blog kan kry. Ons het ook Praise and Worship aande, en 'n Praise and Worship les vir Senior Sondagskool beskikbaar.
Soos ons ons kinders die ware betekenis van Kersfees moet leer, geld dieselfde ook vir Paasfees. Die wêreld het dit so kom 'kaap' dat baie van ons kinders nie meer weet wat ons eintlik herdenk nie. Ons hou elke jaar met ons kinders 'n Paasfeesherdenking sodat hulle van kleins af sal weet en verstaan van die wonderlike offer wat Jesus vir ons gebring het. Onder hierdie afdeling sal jy 'n hele paar voorbeelde kry wat jy net so kan gebruik of kan aanpas volgens julle spesifieke behoeftes.
Hierdie kategorie help om alles op een plek te sit, maar ook sodat die soekengines dit makliker sal optel as julle na idees soek:
In hierdie afdeling sal jy die volgende vind:
Die kategorie #Sleutelgedagtes is gedagtes rondom belangrike onderwerpe wat ons na aan die hart lê, onder ander "hoe om iemand na Jesus te lei".